231 



Med Rette har Thiersch (a. St.) henviist til, hvorledes vi i Re- 

 formationens Aarhundrede see det Samme gjentage sig, hvad 

 dengang tildrog sig i den christelige Oldtid. Den Vildhed og 

 Lidenskabelighed, hvormed de første Anabaptister og Antitrini- 

 tarier optraadte, blev brudt; for en Tidlang vare de — dengang 

 rigtignok ved Vold og Magt — trængte tilbage; i deres Udvik- 

 ling var en Stilstand indtraadt, og disse hæretiske Retninger 

 syntes allerede at være overvundne, indtil Menno Simonis, som 

 samlede Resten af de sværmeriske Gjendøbere, forenede disse 

 til en ordnet og i deres Anskuelser maadeholden Sect, og ind- 

 til paa den anden Side begge Socinerne skjænkede Antitrinita- 

 rierne et med stor Kundskab uddannet System, en kirkelig Ord- 

 ning og en Skole af stor Lærdom. Hvad der paa denne Maade 

 lykkedes disse, det søgte Secthovederne i det 2det Aarhundrede 

 at udrette med Levningerne fra de første Gnostikere. 



I Almindelighed betragtet vilde derfor et Brev, rettet mod 

 de Udskeielser, hvortil den misforstaaede og misbrugte Pau- 

 linske Lære kunde have givet Anledning, med udtrykkelig Er- 

 klæring til Gunst for Pauli sande Lære, ikke i og for sig vække 

 grundet Betænkelighed mod sin Affattelse ved Apostlen Petrus. 

 Men andre Omstændigheder træde til, som fremkalde Mistanke 

 om, at 2det Petri Brev dog neppe tør ansees for at være el 

 Værk af denne Apostel. 



Ifølge III, 1 er vort Brev rettet til de samme Menigheder, 

 til hvilke det første Petri Brev er skrevet. Sammenligne vi nu 

 Indholdet af vort Brev med Indholdet af 1ste Petri Brev, er 

 det paafaldende, at der paa den ene Side ikke findes i hiint 

 Brev noget Spor af de eiendommelige Forhold, som det første 

 Brev forudsætter, og at paa den anden Side det første Brev 

 heller ikke indeholder nogen Antydning af de grove Forvildelser, 

 mod hvilke andet Petri Brev er rettet. Det vilde imidlertid ikke 

 være paafaldende, dersom vi kunde forudsætte, at mellem Af- 

 fattelsen af begge Breve var der allerede forløbet et længere 

 Tidsrum, man kunde da antage, at Apostlen, da han skrev det 



1G 



